Shelton Jackson "Spike" Lee (gebore op 20 Maart 1957) is ’n Amerikaanse rolprentregisseur, vervaardiger, skrywer en akteur. Sy maatskappy, 40 Acres and a Mule Filmworks, het sedert 1983 meer as 35 rolprente vervaardig. Lee het sy regisseursdebuut in 1986 met She's Gotta Have It gemaak. Prente sedertdien sluit in Do the Right Thing (1989), Malcolm X (1992), The Original Kings of Comedy (2000), 25th Hour (2002), Inside Man (2006) en Chi-Raq (2015). Hy het in 10 van sy eie flieks gespeel. Sy flieks ondersoek rasseverhoudings, kleuronderskeid in die swart gemeenskap, die rol van die media in die moderne lewe, stedelike misdaad en armoede, en ander politieke kwessies.